Na temelju članka 53. Statuta Osnovne škole Drenje, Drenje, članka 118. stavak. 2. točka 3. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 86/12, 94/13, 152/14, 7/17, 68/18 i 98/19), a u svezi članka 11. Pravilnika o mjerilima i načinu korištenja nenamjenskih donacija i vlastitih prihoda proračunskih korisnika Osječko-baranjske županije (KLASA:024-02/23-05/1, URBROJ: 2158/02-23-3) od 28. veljače 2023., Školski odbor Osnovne škole Drenje, Drenje, na 21. sjednici održanoj dana 1. lipnja 2023., donio je

**ODLUKU O NAČINU OSTVARIVANJA I KORIŠTENJA**

**NENAMJENSKIH DONACIJA I VLASTITIH PRIHODA**

I.

 Odlukom o načinu ostvarivanja i korištenja nenamjenskih donacija i vlastitih prihoda uređuje se način ostvarivanja i korištenja nenamjenskih donacija i vlastitih prihoda Osnovne škole Drenje, Drenje (dalje u tekstu: Škola).

II.

 Vlastitim prihodima smatraju se prihodi koje Škola ostvari od obavljanja poslova na tržištu i u tržišnim uvjetima, a koji se ne financiraju iz proračuna.

 Nenamjenske donacije su prihodi ostvareni od fizičkih ili pravnih osoba izvan nadležnih proračuna, kojima nije utvrđena namjena.

III.

 Vlastite prihode Škola ostvaruje:

- prodajom stanova u vlasništvu Škole,

- prodajom drugih nekretnina u vlasništvu Škole,

- od zakupa poljoprivrednog zemljišta,

- od iznajmljivanja učionica, športske dvorane i drugih prostora Škole,

- od ugovora o korištenju usluga prehrane u školskoj kuhinji,

- donacijama i sponzorstvom,

- učeničke zadruge,

- iz drugih izvora sukladno zakonu i posebnim propisima.

IV.

 Vlastite prihode i nenamjenske donacije Škola evidentira sukladno propisima kojima se uređuje proračunsko računovodstvo.

V.

 Vlastitim prihodima i prihodima od nenamjenskih donacija Škola raspolaže na način propisan Pravilnikom o mjerilima i načinu korištenja nenamjenskih donacija i vlastitih prihoda proračunskih korisnika Osječko-baranjske županije (KLASA:024-02/23-05/1, URBROJ: 2158/02-23-3) od 28. veljače 2023.

VI.

 Ova Odluka stupa na snagu osmog dana od dana objavljivanja na školskoj oglasnoj ploči i objavit će se na mrežnim stranicama Škole.

VII.

 Stupanjem na snagu ove Odluke prestaje važiti Pravilnik o ostvarivanju i korištenju vlastitih prihoda (KLASA: 003-05/20-01/01, URBROJ: 2121-18-01-20-01) od 28. rujna 2020.

Predsjednica Školskog odbora

 Spomenka Kristić

KLASA:007-02/23-01/05

URBROJ:2121-18-03-23-1

Drenje, 1. lipnja 2023.

Ova Odluka objavljena je na oglasnoj ploči dana 1. lipnja 2023., a stupila je na snagu dana 9. lipnja 2023.

 Ravnatelj

 Darko Čota, dipl. ing.